CELEX: 32012R0334
Language: sl
Date: 2012-04-19 00:00:00
Title: Izvedbena uredba Komisije (EU) št. 334/2012 z dne 19. aprila 2012 o izdaji dovoljenja za pripravek Saccharomyces cerevisiae CNCM I-4407 kot krmni dodatek za kunce za pitanje in kunce, ki niso namenjeni za proizvodnjo živil, ter o spremembi Uredbe (ES) št. 600/2005 (imetnik dovoljenja Société Industrielle Lesaffre)  Besedilo velja za EGP

20.4.2012   
            
            
               SL
            
            
               Uradni list Evropske unije
            
            
               L 108/6
            
         IZVEDBENA UREDBA KOMISIJE (EU) št. 334/2012
   z dne 19. aprila 2012
   o izdaji dovoljenja za pripravek Saccharomyces cerevisiae CNCM I-4407 kot krmni dodatek za kunce za pitanje in kunce, ki niso namenjeni za proizvodnjo živil, ter o spremembi Uredbe (ES) št. 600/2005 (imetnik dovoljenja Société Industrielle Lesaffre)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V skladu s členom 10 navedene uredbe je treba ponovno oceniti dodatke, dovoljene v skladu z Direktivo Sveta 70/524/EGS (2).
            
         
               (2)
            
            
               Pripravek Saccharomyces cerevisiae NCYC Sc47 je bil v skladu z Direktivo 70/524/EGS brez časovne omejitve odobren kot krmni dodatek za kunce za pitanje z Uredbo Komisije (ES) št. 600/2005 (3). Ta pripravek je bil naknadno vpisan v register krmnih dodatkov Skupnosti kot obstoječ proizvod v skladu s členom 10(1) Uredbe (ES) št. 1831/2003.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil predložen zahtevek za ponovno oceno Saccharomyces cerevisiae CNCM I-4407, prej NCYC Sc47, kot krmnega dodatka za kunce za pitanje in v skladu s členom 7 navedene uredbe za novo uporabo za kunce, ki niso namenjeni za proizvodnjo živil, ter za uvrstitev navedenega dodatka v kategorijo dodatkov „zootehnični dodatki“. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 13. decembra 2011 (4) navedla, da Saccharomyces cerevisiae CNCM I-4407 pod predlaganimi pogoji uporabe nima škodljivega vpliva na zdravje živali in ljudi ali okolje ter da lahko zmanjša smrtnost pri kuncih za pitanje. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena Saccharomyces cerevisiae CNCM I-4407 je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Zaradi izdaje novega dovoljenja v skladu z Uredbo (ES) št. 1831/2003 je treba črtati določbe o Saccharomyces cerevisiae NCYC Sc47 iz Uredbe (ES) št. 600/2005.
            
         
               (7)
            
            
               Ker spremembe pogojev za izdajo dovoljenja za krmni dodatek niso povezane z varnostnimi razlogi, je primerno, da se omogoči prehodno obdobje za porabo obstoječih zalog premiksov in krmnih mešanic, kot dovoljuje Uredba (ES) št. 600/2005.
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   Vnos za E 1702 v Prilogi III k Uredbi (ES) št. 600/2005 se črta.
   Člen 3
   Pripravek Saccharomyces cerevisiae NCYC Sc47, kot ga dovoljuje Uredba (ES) št. 600/2005, ter premiksi in krmne mešanice, ki ga vsebujejo, označeni v skladu z Direktivo 70/524/EGS pred začetkom veljavnosti te uredbe, se lahko še naprej dajejo na trg in uporabljajo do porabe obstoječih zalog.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. aprila 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  UL L 99, 19.4.2005, str. 5.
   
      (4)  EFSA Journal 2012; 10(1):2531.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: stabilizatorji mikroflore
                  
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  CNCM I-4407
               
               
                  
                               
                           
                           
                              
                                 Sestava dodatka
                              
                              Pripravek posušenih celic Saccharomyces cerevisiae CNCM I-4407 vsebuje najmanj 5 × 109 CFU/g.
                           
                        
                               
                           
                           
                              
                                 Lastnosti aktivne snovi
                              
                              
                                 Saccharomyces cerevisiae CNCM I-4407
                           
                        
                               
                           
                           
                              
                                 Analitske metode
                                  (1)
                              
                              
                                           
                                       
                                       
                                          Metoda štetja: metoda razlitja na plošči z uporabo agarja iz ekstrakta kvasovk, dekstroze in kloramfenikola (CGYE) (EN 15789).
                                       
                                    
                                           
                                       
                                       
                                          Identifikacija: metoda verižne reakcije s polimerazo (PCR).
                                       
                                    
                        
               
                  kunci za pitanje in kunci, ki niso namenjeni za proizvodnjo živil
               
               
                  —
               
               
                  5 × 109
                  
               
               
                  —
               
               
                  V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
               
               
                  11. maj 2022
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: http://irmm.jrc.ec.europa.eu/EURLs/EURL_feed_additives/Pages/index.aspx